ሚኒስተር ፋይናንስ ናይ ግሪኽ መን ይበሃል?
ጃኬት ወድዩ ዝገይሽ ዘሎ ግሪኻዊ ሚኒስተር
ኣብ ግሪኽ ተመሪጹ ዘሎ ሓድሽ መንግስቲ ምስ ኤውሮጳዊ ሕብረት ክህልዎ ብዛዕባ ዝኽእል ፖሊሲታት ንምሕባር ኣብ ሃገራት ኤውሮጳ ዑደት ክገብር ዝቐነየ ሚኒስተር ፋይናንስ ያኒስ ቫሩቫኪስ ዝኽደኖ ዘሎ ክዳውንቲ ብናይ ኤውሮጳውያን ባህላዊ መለክዒ “ፕሮቶኮል ዘይሓለወ” ብምዃኑ መራኸቢ ብዙሓን ኤውሮጳ መርኣያ ናይቲ ጸጋማዊ ዝንባለ ዘለዎ መንግስቲ ግሪኽ ምዃኑ ክገልጻ ቀንየን። ካብ ሃገራት ኤውሮጳ ብፍላይ ካብ ጀርመን ሰፍ ዘይብላ ዕዳ ተሰኪማ ዘላ ግሪኽ ኣብ ቀረባ ግዜ ዝመረጸቶ ሓድሽ ምምሕዳር ኤውሮጳዊ ሕብረት ካብ ዝደልዮ ናይ ቁጠባ መስመራት ናይ ምውጻእ ድልየት ከይሃለዎ ኣይተርፍን ተባሂሉ ክግመት ምጽንሑ ይፍለጥ። ልቓሕ ኣይከፍልን ኢሉ ምስ ዝኣቢ እውን ኣብ ልዕሊ ጀርመንን እቲ ሕብረትን ከቢድ ክሳራ ከውርድ ይኽእል። ኣብቲ ሕብረት ይኹን ኣብቲ ናይ ጃኬት ወድዩ ዝገይሽ ዘሎ ግሪኻዊ ሚኒስተር ሓድነት ባጤራ ዩሮ ዘለዎ ቀጻልነት እውን ኣብ ስግኣት ከየእቱ ስክፍታት ክፈጥር ቀንዩ እዩ።
ያኒስ ቫሩቫኪስ